Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Huomaamme usein olevamme mukavassa tilassa. Pidämme siitä.
Emme halua muuttua.
Emme halua siirtyä pois mukavuusvyöhykkeeltä.
Sellainen ajattelu ei kuitenkaan sovi hengellisyyteen, -
koska meidät on kutsuttu kasvamaan.
Paavalikin puhuu eteenpäin kurottamisesta.
Siksi tarvitsemme aina yhä suurempaa ilmestystä.
Mutta oletko sellaisessa hengellisessä tilassa, -
jossa voit ymmärtää suurempaa ilmestystä?
Puhun Raamatun totuuden ymmärtämisestä sillä tasolla, -
jolla Jumala on tarkoittanut.
Avataan Raamattu Heprealaiskirjeen luvusta 6.
Tämä luku on hyvin tärkeä.
Sieltä löytyy hyvin tärkeä teologinen käsite, -
jonka monet ymmärtävät väärin.
Syy on se, että he tutkivat teologiaa järkensä avulla.
He miettivät, miten asian ymmärtävät sen sijaan, -
että he katsoisivat huolellisesti, mitä Sanassa sanotaan -
varsinkin alkukielellä.
Hepr. 6:1 kreikasta käännettynä: "Jättäkäämme sentähden..."
Meidän tulee lähteä eteenpäin ja siirtyä uusille ilmestyksen alueille.
Jae 1: "Jättäkäämme sentähden Kristuksen opin alkeet..."
Kristuksen opin alkeet tarkoittavat evankeliumia.
Ei Sanassa sanota, että meidän pitäisi hylätä nämä alkeet.
Evankeliumin sanoma on perusta, mutta on muutakin.
On muutakin, minkä Jumala tahtoo uskovien ymmärtävän.
Sitä tässä korostetaan.
"Sentähden [koska meidät on kutsuttu kasvuun] -
jättäkäämme Kristuksen opin alkeet -
ja pyrkikäämme täydellisyyteen..."
Sanaa täydellisyys tutkimme aiemmin -
mainitessamme Messiaan viimeiset sanat ristillä: -
"Se on täytetty."
Se on ohi ja saatettu täydellisesti päätökseen.
Meidänkin tulisi kasvaa kohti täydellisyyttä teoissamme -
ja seurata Jumalan tahtoa täydellisesti.
Emmehän me aina niin tee.
Mutta huomenna onnistumme asiassa paremmin kuin tänään -
ja vielä paremmin ylihuomenna.
Meitä kutsutaan menemään hengellisesti eteenpäin.
Me kuljemme eteenpäin kohti täyteyttä -
voidaksemme toteuttaa Jumalan kutsun.
Voimme tehdä niin, kun luotamme Pyhän Hengen antamaan apuun.
Silloin kasvamme kiitettävästi.
Jae 1: "... ryhtymättä taas uudestaan laskemaan perustusta..."
Mistä perustuksista tässä puhutaan?
Hän puhuu siinä uskon alkeista.
"...parannusta kuolleista töistä", mikä on kirjaimellisesti kuoleman töistä.
Kuoleman työ tarkoittaa syntiä, joka meidän tulee jättää taaksemme.
Meidän tulee sitä vastoin olla elämän palvelijoita -
eli tulevan valtakunnan palvelijoita.
"...ryhtymättä taas uudestaan laskemaan perustusta: -
parannusta kuolleista töistä ja uskoa Jumalaan -
oppeja kasteesta..."
Tämä opetus ei koske kastetta, mutta mainitsen siitä pari asiaa.
"Oppeja kasteesta."
Voisimme kysyä rabbilta, mitä upotus tai tevila tarkoittaa.
Kaste tarkoittaa pulahtamista tai upottamista.
Meidät kastetaan uskossa Messiaaseen.
Kun tulemme uskoon, meille tulisi opettaa, mitä kaste tarkoittaa -
ja että meidät kastettaan Isän, Pojan ja Pyhän Hengen nimeen.
Sana kaste tarkoittaa ihmisten tai astioiden upottamista.
Juutalaisuudessa upotetaan lautaset ja ruokailuvälineet, -
jotta niiden asema muuttuu. Ne muuttuvat tavallisista erotetuiksi.
Kaste tarkoittaa, että meidätkin on erotettu tiettyä tarkoitus varten.
Kasteessa asemamme muuttuu.
Kaste kuvaa myös Messiaan kuolemaa, hautaamista -
ja ylösnousemista.
Kaste liittyy myös kutsuun palvella.
Ihmisen asema muuttuu.
"...ryhtymättä taas uudestaan laskemaan perustusta: -
parannusta kuolleista töistä ja uskoa Jumalaan, -
oppeja kasteesta ja kätten päällepanemisesta..."
Kun sellainen, joka on voideltu ja kutsuttu tiettyyn tarkoitukseen, -
laittaa kätensä toisen opetuslapsen päälle -
sama voima, voitelu ja auktoriteetti siirtyvät hänelle.
Kätten päällepanemiseen liittyy voima. Se on perusopetusta.
"...kuolleitten ylösnousemisesta ja iankaikkisesta tuomiosta."
Joissakin käännöksissä on "maailman tuomio".
Kirjaimellisesti siinä lukee "iankaikkinen tuomio".
Pysähdytään hetkeksi miettimään uskomme perusperiaatteita.
Perusasioista tulisi korostaa mm. kuolleiden ylösnousemusta.
Se tapahtuu ennen Jumalan valtakunnan perustamista.
Ennen ylösnousemusta on tuomio.
Minua surettaa, että on niin monia seurakuntia ja synagogia, -
joissa ei haluta puhua tuomiosta, vaikka se on perusasia.
Liian usein uskovat eivät tiedä Jumalan tuomiosta.
He eivät tiedä, mitä Raamatun profetiat sanovat tuomiosta: -
mitä Jumala tuomitsee ja miksi.
Meidän tulisi varoa niitä asioita, jotka Jumala tuomitsee.
Meidän ei tulisi tehdä eikä omistaa sellaista, minkä Jumala tuhoaa.
Kaikki nämä asiat ovat uskon alkeita.
Monien seurakuntien täytyy saada kuulla nämä perusasiat, -
koska vasta kun uskovat ymmärtävät ne, he voivat päästä eteenpäin.
Hepr. 6:3: -
"Ja niin me tahdomme tehdä [puhua muistakin asioista], -
jos vain Jumala sallii."
Jakeessa 4 puhutaan hyvin tärkeästä teologisesta kysymyksestä.
Kun tutkimme lukua 5, korostin erästä ilmausta.
Se oli "iankaikkinen autuus" [eli iankaikkinen pelastus].
Usein emme jää pohtimaan sanojen merkitystä.
En ole pelkästään pelastettu vaan iankaikkisesti pelastettu.
Toisin sanoen minulla on iankaikkinen elämä.
Puhumme tässä Jumalan valtakunnan elämästä.
Pelastus tarkoittaa sitä, että pääsen Jumalan läheisyyteen.
Synnin este on poistettu Jumalan ja minun väliltä.
Pelastus vie minut lähelle Jumalaa.
Miten kauan tuo läheisyys kestää?
Lupauksessa puhutaan iankaikkisesta pelastuksesta.
Se tarkoittaa sitä, ettei pelastusta voi katkaista.
Jotkut puhuvat pelastuksen menettämisestä. Ajatellaan, että -
ihmisellä on voima hylätä pelastus, mutta niin ei ole.
Koska minulle on annettu iankaikkinen elämä, -
minulla ei ole voimaa hylätä sitä. Ymmärrän, että asia on kiistanalainen.
Meidän tulee kuitenkin kasvaa.
Jos joku kiistää sen, ettei meillä ole iankaikkista pelastusvarmuutta, -
se on solvaus Messiasta kohtaan.
Silloin sanotaan, ettei hänen työnsä ole riittävä.
Hänhän tarjoaa iankaikkista elämää.
Jos iankaikkinen elämä ei kestäkään ikuisesti, Messias on valehtelija.
Hän ei antanutkaan ikuista elämää vaan ehdollisen ikuisen elämän.
Ei siellä niin sanota. Hän antoi minulle ikuisen elämän -
ja siten varmuuden siitä, ettei pelastukseni riipu enää minusta.
Se ei riipu siitä, olenko tarpeeksi hyvä tai puhunko tai toiminko oikein.
Ei, pelastus ei riipu minusta.
Olen turvassa Messiaan täydellisessä ja riittävässä työssä, -
joka on synnyttänyt minussa iankaikkisen pelastuksen.
Tämä on asiayhteys, ja kirjeen kirjoittaja antaa esimerkin.
Kirjeen nimi on Kirje Heprealaisille.
Siksi meidän ei tarvitse yllättyä siitä, -
että kirje on kirjoitettu hyvin perinteisessä muodossa.
Kirje on kirjoitettu kyllä kreikaksi, mutta sen töyssyisyys -
ja siinä esille otetut asiat ovat helposti rabbikoulutuksen saaneiden -
ymmärrettävissä.
Hepr. 6:4:ssä on vahvasti sanottu: -
"Sillä mahdotonta...
on niitä, jotka kerran ovat valistetut..."
Tässä puhutaan uskoon tulleiden ominaisuuksista. Hän sanoo, -
että on jotain, joka on uskoville mahdotonta.
Keitä uskovat ovat? Katsotaan, mikä osoittaa sen, -
että he ovat oikeasti uskossa ja iankaikkisesti pelastetut -
ja että heille on annettu ilmaiseksi armosta iankaikkinen elämä.
Hepr. 6:4 kreikasta: -
"Sillä mahdotonta on niiden, jotka kerran ovat valistetut -
ja taivaallista lahjaa maistaneet -
ja Pyhästä Hengestä osallisiksi tulleet..."
Pyhä Henki on meille annettu, emme ole sitä itse ottaneet.
"...ja maistaneet Jumalan hyvää sanaa -
ja tulevan maailmanajan voimia..."
Eli jos ihminen on tullut valistetuksi, hänelle käy eräs asia mahdottomaksi.
"... jotka kerran ovat valistetut ja taivaallista lahjaa maistaneet -
ja Pyhästä Hengestä osallisiksi tulleet -
ja maistaneet Jumalan hyvää sanaa ja tulevan maailmanajan voimia..."
"Sillä on mahdotonta...
...ja ovat luopuneet..."
Tässä esitetään teoreettinen tilanne.
Ihmiset sanovat asioita mutteivät aina mieti seurauksia.
Heprealaiskirjeen kirjoittaja kuvailee tässä tilannetta.
Kun opetan tätä, esitän usein aluksi kysymyksen.
Voin kysyä esim. pastoreilta tiettyä raamatunkohtaa, -
jossa sanotaan, että ihminen on tehnyt synnin, jota ei anneta anteeksi.
Enkä puhu nyt Pyhän Hengen pilkasta.
Voitteko mainita jonkun synnin, joka saa aikaan sen, -
ettei ihminen kykene tekemään parannusta ja on vailla toivoa?
Nyt hän haluaisi ottaa ilosanoman vastaan ja ymmärtää sen.
Hän katuu oikeasti tekemisiään ja sanomisiaan.
Onko mahdollista, että Jumala kieltäisi häneltä pelastuksen?
Jos opettaa niin, että pelastuksen voi menettää, -
tai että iankaikkisen elämän voi antaa pois tai hylätä, -
voitko kumota sen, mitä Jumala sanoo ja mikä riippuu hänestä?
Johanneksen evankeliumin luvussa 10 -
puhutaan Messiaasta hyvänä paimenena.
Hyvä paimen pelastaa lampaat.
Siellä sanotaan, että olemme Messiaan kädessä -
ja Jumalan kädessä.
Sekä Poika että Isä pitävät meistä kiinni, -
"...eikä kukaan voi riistää heitä Isäni kädestä..."
Emme pääse heidän kädestään pois.
Jos väität pääseväsi, mistä se raamatunkohta löytyy?
Ikuista elämää ei voi muuttaa eikä siitä pääse eroon.
Messias itse turvaa pelastuksemme. Hän työnsä riittää.
Olemme uudessa liitossa, jota Jumala ylläpitää, emme me.
Vanhan liiton olisimme voineet rikkoa muttemme uutta.
Jumalakaan ei uutta liittoa riko, koska hän ei koskaan valehtele.
Ei Jumala riko yhtäkään lupaustaan.
Hepr. 6:4,6: -
"Mahdotonta on niitä...
...ja sitten ovat luopuneet - taas uudistaa parannukseen..."
Jos pelastuksen voi menettää, parannusta ei voisi tehdä uudelleen, -
"he kun jälleen itsellensä ristiinnaulitsevat Jumalan Pojan -
ja häntä julki häpäisevät."
Hän tarkoittaa: "Miksi se auttaisi, jos tuo olisi tilanteeni".
Puhun tässä vain teoreettisesta tilanteesta, en todellisesta.
Jos olen pelastunut Messiaan ristintyön tähden, -
Olemme samaa mieltä siitä, että UT:n mukaan saamme pelastuksen -
Messiaan ristintyön perusteella.
Hän kuoli ristillä, vuodatti verensä, hänet haudattiin -
ja hän nousi kuolleista. Sitä kautta olen pelastunut.
Mutta jos voin menettää tuon pelastuksen, mitä Messias voi tehdä?
Jos ensimmäinen ristinkuolema ei minua pelastanut, -
koska voisin menettää pelastukseni, -
mitä hänen hyödyttäisi kuolla ristillä uudelleen, -
jos ensimmäinenkään ristinkuolema ei pitänyt minua turvassa?
Ne, jotka opettavat, että pelastuksen voi menettää, -
he ovat loukkaus Messiasta kohtaan.
He sanovat, ettei Messiaan työ riitä.
Hänen ristintyönsä ei kyennytkään antamaan meille ikuista pelastusta, -
vaikka hän lupasi meille ikuisen elämän.
Jos Messiaan ristintyö ei ollut riittävä, -
silloin ajatellaan, että tee se uudelleen.
Et kuollut ensimmäisellä kerralla oikein.
Seuraavissa jakeissa on tärkeää tietoa.
Niissä annetaan esimerkki.
Ymmärrämme Kirjoituksia paremmin, -
kun ymmärrämme, miksi joku jae on sijoitettu tiettyyn kohtaan.
Miksi tuo jae on ennen tiettyä jaksoa?
Missä suhteessa Raamatun kohdat ovat toisiinsa?
Siitä on kyse, kun katsomme paria seuraavaa jaetta.
Hepr. 6:7 kreikasta: -
"Sillä maa, joka särpii sisäänsä -
sen päälle usein tulevan sateen..." Siinä on yksinkertainen esimerkki.
Sade lankeaa usein, ja maa ottaa sen vastaan.
Eli kun evankeliumia julistetaan, ihminen ottaa sen vastaan.
Ja kun maa ottaa vastaan usein lankeavan sateen, -
"se tuottaa hyödyllistä kasvillisuutta."
Sade lankeaa, ja kasvit nousevat maasta.
Kyseessä on luonnonlaki.
Jos ei sada, mikään ei kasva. Jos sataa, kasvit kasvavat.
Tämä on esimerkki tietystä asiasta.
Jos nämä ihmiset tulivat oikeasti uskoon, siitä seuraa jotain, -
kun evankeliumi on otettu vastaan.
"Samalla tavoin kuin maa ottaa vastaan sateen -
se tuottaa hyödyllisiä kasveja -
niille, joita varten sitä viljellään -
ja he saavat Jumalan siunaukset."
Ihminen siis ottaa evankeliumin vastaan.
Mutta maata täytyy työstää, jotta saa sadon.
Maa täytyy kyntää, kasveja pitää karsia, sato täytyy korjata.
Samalla tavoin, jotta pelastuksemme kantaisi hedelmää, -
meidän täytyy nähdä asian eteen vaivaa.
Silloin syntyy satoa.
Maa "kantaa kasvun hyödyksi niille, jotka sitä viljelevät, -
ja he saavat sen kanssa siunauksen Jumalalta."
Jakeessa 8 kerrotaan päinvastainen esimerkki.
Maa ei tuotakaan hyödyllisiä kasveja.
"...mutta se, joka tuottaa orjantappuroita ja ohdakkeita..."
Siinä kerrotaan vastakohta edelliselle esimerkille.
Sana "mutta" ilmaisee sen, että puhutaan kahdesta erilaisesta asiasta.
Mutta-sanalla on suuria seurauksia.
"Mutta jos se tuottaa orjantappuroita ja ohdakkeita, -
se on kelvoton -
ja lähellä kirousta."
Kohta tarkoittaa tätä. Jos ihminen on oikeasti uskossa, -
hänen elämänsä tuottaa hyödyllisiä asioita.
Mutta jos ihminen teki vain muodollisen uskonratkaisun -
eikä pelastuksesta ole todisteita, -
hänen elämänsä tuottaa vain ohdakkeita, -
arvottomia asioita, joita Jumala ei hyväksy.
Hän "on lähellä kirousta". Sanalla "lähellä" on suuri teologinen merkitys.
He ovat "lähellä kirousta" tai tuomiota.
"Lähellä kirousta" tarkoittaa, ettei kirous ole vielä tullut.
Heillä on vielä tilaisuus parannuksen tekoon.
He ovat lähellä Jumalan tuomiota, vihaa ja kuluttavaa voimaa, -
mutta he eivät ole siellä vielä, koska on toivoa.
Tällä ihmisellä ei ole mitään hyödyllistä näytettävää elämästään.
Se on tyhjä eikä siinä ole mitään Jumalaa miellyttävää.
Vaikka Jumalan tuomio on lähellä, heillä on vielä toivoa.
Esimerkin tehtävä on näyttää meille, -
että jos voisi menettää pelastuksensa, -
meillä ei olisi enää toivoa emmekä voisi enää pelastua.
Jos uskovan on mahdollista menettää pelastuksensa, -
häntä on mahdotonta uudistaa enää parannuksen tekoon.
Esimerkki kehottaa: "Varmistu siitä, onko kyseinen ihminen uskossa."
Evankeliumin vastaanottanut tuntee Jeshuan.
Uskovana tunnen hänet. Tiedän, että hän on todellinen.
En pelkästään luule tai ole hyväksynyt asiaa vaan tiedän sen.
Messias asuu minussa. Koen Pyhän Hengen työn elämässäni.
Jos sanot, että sinä et koe, kerron sinulle, miten voit kokea.
Sano: "Jumala, anna minulle synnintunto niistä elämäni asioista, -
jotka eivät sinua miellytä. Osoita minulle syntisyyteni.
Mene sitten Jumalan eteen kuuntelemaan hiljaa.
Hän alkaa näyttää sinulle asioita, jotka eivät häntä miellytä.
Hän osoittaa ne kyllä uskollisesti.
Se on Pyhän Hengen työtä.
Jumala on luvannut, ettei hän koskaan meitä hylkää eikä jätä.
Siitä lupauksesta saamme pitää kiinni.
Se ei muutu. Jumalakin on muuttumaton.
Saamme uskoa siihen, mitä hän lupaa.
Ihminen joka kertoo olleensa uskossa mutta hylänneen Jumalan, -
ei ollut koskaan oikeasti uskossa tai hän valehtelee.
He ovat kuin pikkulapsia.
Lapsi suuttuu isälleen ja sanoo: "En rakasta sinua enää."
"En halua sinua isäkseni. En ole enää lapsesi."
Se on lapsellista puhetta, joka ei muuta asian oikeaa laitaa.
Uskovakin voi suuttua niin, että tulee sanoneeksi jotain tuollaista.
Tiedän monta Jumalasta pois kääntynyttä kapinallista uskovaa, -
jotka kokivat, etteivät miellyttäneet Jumalaa.
He eivät nauttineetkaan kapinallisesta elämästään.
Jumala toi heidät takaisin parannukseen.
He eivät menettäneet pelastustaan, -
mutta heidän piti tehdä parannus kapinoinnistaan.
Voimme siis saada varmuuden siitä, että pelastuksemme on iankaikkinen.
Niin kauan kuin hengität, on toivoa, -
olitpa tuottanut miten paljon ohdakkeita elämässäsi tahansa.
Saatat olla jo kuolinvuoteellasi, -
mutta jos otat Jeshuan vastaan elämääsi -
tunnustat syntisi ja turvaat hänen ristintyöhönsä, -
hän pelastaa sinut viime hetkellä.
On toivoa, ja siksi julistan ikuista pelastusta Jumalan armosta.
Ensi kerralla tutkimme lisää Heprealaiskirjeen lukua 6.
Toivottavasti sait siunauksen ja voit kertoa siitä muille.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen